Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1157/13/8808	Rožňava, 19.3.2014
EEČ : 2-67-116-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že v XXXXX, okr. XXXXX a inde, ako otec XXXXX a XXXXX, nar. XXXXX, od mesiaca marca 2008 doposiaľ úmyselne neprispieval pravidelne mesačne na ich výživu, hoci rozsudkom Okresného súdu v XXXXX sp. zn. XXXXX zo dňa 31.10.2007 bol zaviazaný prispievať na ich výživu úhrnnou sumou XXXXX Sk /XXXXX €/ mesačne, v dôsledku čoho za uvedené obdobie dlhuje na výživnom oprávneným osobám úhrnnú sumu vo výške najmenej XXXXX,- €,   z a s t a v u j e m ,  lebo zanikla trestnosť činu.

lebo zanikla trestnosť činu

Odôvodnenie:
Uznesením vyšetrovateľa ORPZ, Odboru kriminálnej polície v XXXXX sp. zn. ČVS: ORP-XXXXX zo dňa 30.01.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX v období mesiacov január a február 2014 v splátkach  uhradil dlžné výživné  v plnej výške na účet matky detí, XXXXX, ktorú jej dcéry XXXXX splnomocnili na zastupovanie v trestnom konaní. Fotokópie dokladov o úhrade výživného sú súčasťou vyšetrovacieho spisu.
Svedkyňa XXXXX vo svojej výpovedi dňa 11.03.2014 potvrdila, že obvinený jej a dcéram dlžné výživné za obdobie, za ktoré je trestne stíhaný, uhradil v splátkach v plnej výške a v súčasnosti nemá dlh na výživnom, ako aj to, že dcéry             v dôsledku neplnenia vyživovacej povinnosti obvineným núdzou netrpeli. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka